Kneecap

Kneecap היא להקת היפ-הופ אירית מבלפסט, צפון אירלנד. הלהקה מורכבת מהחברים מו צ'ארה (Mo Chara), מוגלאי באפ (Móglaí Bap) ודיג'יי פרובאי (DJ Próvaí). חבריה מלחינים ראפ בשילוב אנגלית ואירית. הסינגל הראשון של הלהקה, C. E. A. R. T. A. ("זכויות" באירית). יצא בשנת 2017. בשנת 2018, הלהקה הוציאה את אלבום הסטודיו שלה 3CAG. האלבום המוכר ביותר שלהם, Fine Art, יצא לאור ב-14 ביוני 2024. על הלהקה יצא סרט קומדיה הנקרא Kneecap.

חברי הלהקה שרים בין היתר על מעמד הפועלים, על השפה האירית, על הסכסוך בצפון אירלנד ועל תרבות הנוער .

הלהקה עוררה מחלוקת רבה, מכיוון שהיא מקדמת את תפיסת אירלנד המאוחדת , השואפת לאחד את צפון אירלנד חזרה אל תוך גבולותיה של אירלנד. בנוסף, הלהקה תומכת בלאומיות פלסטינית ובהחזקת דגלי פלסטין בפסטיבלים. לטענתם, ישראל ביצעה רצח עם כנגד תושבי עזה.

 אטימולוגיה 
ממוזער|חבר הלהקה דיג'יי פרובאי
השם Kneecap מגיע מהמילה Kneecapping, המתארת פציעה בברך (knee) שנגרמה כתוצאה מעינויים שעברו רפובליקנים אירים חמושים.

 היסטוריה 
הסינגל הראשון של הלהקה C. E. A. R. T. A. יצא בשנת 2017. הסינגל נאסר ברדיו האירי RTÉ נה גאלטגהט  מכיוון שהוא הכיל "רפרנסים לסמים וקללות". בתגובה, מעריצי הלהקה השיגו 700 חתימות לעצומה הקוראת להחזיר את השיר לרדיו.

ב-2019, אחד מחברי הלהקה קרא "Brits Out" (בריטים החוצה) בפסטיבל "Empire Music Hall" בבלפסט. בתגובה, חבר המפלגה היוניוניסטית הדמוקרטית (DUP), כריסטופר סטלפורד גינה את הדברים.

ב-2021, הלהקה הוציאה את הסינגל "MAM", בתור שיר הוקרה לאימותיהם. הלהקה בתגובה אמרה שנמאס לה לשיר על "דברים גבריים כל הזמן". בהמשך, הלהקה פרסמה שאימו של מוגלאי באפ התאבדה זמן קצר לפני שהשיר יצא לאור.

בפברואר 2024, איגוד תעשיית ההקלטות הבריטי העניק ללהקה 14,250 אירו. עם זאת, המשרד לעסקים ומסחר של הממלכה המאוחדת אסרה את ההחלטה. ראש המפלגה השמרנית קמי בדנוק אמרה שמי שמתנגד לממלכה המאוחדת עצמה לא זכאי לקבל את המענק. בתגובה, הלהקה תבעה את הממלכה המאוחדת בגין אפליה וזוכתה בכלל המענק בנובמבר 2024.

במאי 2025, מו צ'ארה הורשע תחת חוק הטרור של 2006 בשל הנפת דגל חזבאללה, שהוכרז כארגון טרור בידי הממלכה המאוחדת ב-2020. מו צ'ארה הופיע בבית המשפט של וסטמינסטר ב-18 ביוני 2025, שם שוחרר בערבות ללא תנאים מגבילים. הלהקה דחתה את ההאשמות וטענה כי מדובר ב"קרנבל של הסחת דעת". ב-26 בספטמבר 2025 נדחה אישום על ידי בית המשפט בוולוויץ' בלונדון – השופט קבע כי ההליכים הוגשו שלא כדין ולכן בטלים. הוא הדגיש שההחלטה אינה קובעת חפות או אשמה, אלא מתייחסת לבעיה טכנית בהבאת האישום.

ב-25 באוגוסט 2025 חברי הלהקה הודיעו על ביטול סיבוב ההופעות שלהם בארצות הברית שתוכנן לאוקטובר 2025. במקביל, הלהקה מבטיחה לחשוף בקרוב "הפתעה סודית" עבור מעריציה האמריקאים, כדי לפצות על ביטול ההופעות.

 ביקורת 
 לאומיות פלסטינית 
הלהקה תומכת בלאומיות פלסטינית ובפוליטיקאית האירית קלייר דאלי, שגינתה את פעולות ישראל בעזה. לחברי הלהקה יש קשרים עם פלסטינים שמתגוררים במחנה הפליטים עאידה שבסמוך לבית לחם.

באפריל 2025, להקת Kneecap הופיעה באירוע פסטיבל הנקרא Coachella 2025. בפסטיבל, חברי הלהקה החזיקו שלטים שעליהם רשום: "ישראל מבצעת רצח עם נגד העם הפלסטיני", "היא מתאפשרת באמצעות הממלכה המאוחדת", "ישראל תזדייני / תשוחרר פלסטין". התקרית עוררה מחולקת רבה בארצות הברית. שרון אוסבורן, כתבת חדשות ואשתו של אוזי אוסבורן, קראה לבטל את הוויזה של חברי הלהקה בשל הסתה.

ב-25 באוגוסט 2025 חברי הלהקה הודיעו על ביטול סיבוב ההופעות שלהם בארצות הברית שתוכנן לאוקטובר 2025. הביטול נובע מקרבה בין תאריכי ההופעות לבין דיון משפטי מתמשך בלונדון, הקשור לאישומי טרור נגד סולן הלהקה. הלהקה מסרה כי היא רואה במהלך כ"צייד מכשפות" מצד ממשלת בריטניה, והבטיחה לקיים בעתיד סיבוב הופעות גדול יותר בארצות הברית. ההודעה פורסמה באינסטגרם והסתיימה במסר פוליטי שכלל את הסיסמה "תשוחרר פלסטין".

בספטמבר 2025 הלהקה נאסרה מלהיכנס לקנדה לאחר שהממשלה טענה שההרכב מקדם אלימות, שנאה ותומך בארגוני טרור. ההחלטה הוכרזה על ידי חבר הפרלמנט הקנדי וינס גספרו, המשמש גם מזכיר פרלמנטרי לנושאי פשיעה. לדבריו, הלהקה השמיעה הצהרות הסותרות את ערכי המדינה וחוקיה. בתגובה, חברי הלהקה כינו את הצהרת גספרו "שקרית לחלוטין ומרושעת", הודיעו כי יתבעו אותו משפטית, והבטיחו לתרום כל פיצוי שיקבלו לטובת ילדים פלסטינים שנפגעו במלחמה.

קישורים חיצוניים


 הערות שוליים 

קטגוריה:מוזיקאים במסכות
קטגוריה:מחלוקות סביב טענות לתועבה במוזיקה
קטגוריה:להקות שהוקמו בשנת 2017
קטגוריה:להקות איריות